section_heading: Znamenitosti
paragraph_text: Kraljevska mornarička škola je remek-djelo Sir Cristophera Wrena, izgrađeno u baroknom stilu s kupolom kao središtem cijelog kompleksa. neke od njegovih prostorija su slavna Oslikana dvorana (James Thornhill) i Kapela sv. Petra i Pavla (James 'Athenian' Stuart). U kompleksu se nalaze i Greenwich sveučilište, Glazbena škola Trinity (Trinity College of Music). U 20. st. pomorska prošlost Greenwicha je proslavljena otvaranjem "Državnog pomorskog muzeja" 1934. god. u bivšim zgradama Kraljevske mornaričke škole, ali i trajnim vezom slavnih brodova Cutty Sark i Gipsy Moth IV (jedrilica koja je dvaput oplovila svijet) na njegovoj obali.